Diari Oficial de la Generalitat Valenciana


Sumari del DOGV 4926, del 18-01-2005 (2005/47)

Informació pública del programa d'actuació integrada Metro Túria, que s'inclou una unitat d'execució de sòl no urbanitzable d'acord amb les normes subsidiàries de Vilamarxant.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4926

Data del DOGV
:   18-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/47


Organisme emissor
:   Urbacon Levante, SL

Tipus de document
:   Anunci

Informació pública del programa d'actuació integrada Metro Túria, que s'inclou una unitat d'execució de sòl no urbanitzable d'acord amb les normes subsidiàries de Vilamarxant. [2005/Q47]
  
La mercantil Urbacon Levante, SL, ha formulat el programa d'actuació integrada Metro Túria, que s'inclou una única unitat d'execució del sòl no urbanitzable d'acord amb les normes subsidiàries de Vilamarxant, que contempla memòria del programa, avantprojecte d'urbanització, pla parcial, document d'homologació i estudi d'impacte ambiental a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que disposa l'article 48.1.c, en relació amb l'article 46.3, ambdós de l'esmentada llei, procedix sotmetre este programa, amb tota la documentació annexa, a informació pública pel termini de 20 dies hàbils des del sendemà de la publicació d'este anunci en el Diari Oficial de la Generalitat Valenciana.
  
Es fa constar que, durant este termini, les persones interessades en este procediment podran formular qualssevol al·legacions que els convinguen segons dret, així com unes altres alternatives tècniques de programa i, si escau, proposicions juridicoeconòmiques; tot això en els termes i condicions de l'esmentada Llei 6/1994, a l'efecte de la qual qualsevol persona interessada podrà consultar l'expedient dipositat a la Notaria de Manuel Cerdá García del Moral amb horari obert al públic de 10.00 a 14.00 hores i de 17.00 a 20.00 hores, situada al carrer del Castell, número 4, 1r, de Benaguasil.
  
Igualment es fa constar que qualsevol persona podrà comparéixer en l'esmentada notaria per a obtindre una còpia de l'acta de protocol·lització del projecte i dels documents que s'hi acompanyen, o sol·licitar que se li hi exhibisca.
  
Esta documentació, així com l'expedient administratiu, es podrà consultar a l'Ajuntament de Vilamarxant, els dies hàbils en horari d'atenció al públic.
  
Les al·legacions que fa referència al programa que, si escau, es formulen, caldrà presentar-les davant del Registre General de l'Ajuntament de Vilamarxant.
  
Així mateix, mitjançant este anunci, d'acord amb l'establit en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, s'informa a les persones interessades que, el termini de cinc dies hàbils per a presentar les proposicions juridicoeconòmiques comença el següent hàbil a la finalització del termini de 20 dies indicat anteriorment. Durant este termini es podran formular les esmentades proposicions al Registre General de l'Ajuntament de Vilamarxant.